wannaphong/clean_thaiwikipedia huggingface dataset:
# Hemieuryalidae
Hemieuryalidae เป็นวงศ์ของอิคีเนอเดอร์เมอเทอที่อยู่ในอันดับ Amphilepidida

สกุลในวงศ์นี้ ได้แก่:
 Actinozonella Stöhr, 2011
 Astrogymnotes H.L.Clark, 1914
 Hemieuryale von Martens, 1867
 Ophiochondrus
 Ophioholcus Clark, 1915
 Ophioplocus Lyman, 1861
 Ophioplus Verrill, 1899
 Ophiozonella Matsumoto, 1915
 Ophiozonoida H.L.Clark, 1915
 Quironia A.H.Clark, 1934
 Sigsbeia Lyman, 1878
# Guyniidae
Guyniidae เป็นวงศ์ของอิคีเนอเดอร์เมอเทอที่อยู่ในอันดับ Scleractinia

สกุลในวงศ์นี้ ได้แก่:
 Bistylia Tenison-Woods, 1878
 Cyathosmilia Tenison-Woods, 1878
 Guynia Duncan, 1873
 Onchotrochus Duncan, 1869
 Pourtalocyathus Cairns, 1979
# คลองขุนศรี
คลองขุนศรี เป็นคลองที่ขุดแยกจากคลองพระพิมลฝั่งทิศเหนือ ในพื้นที่อำเภอไทรน้อย จังหวัดนนทบุรี ไปบรรจบกับคลองพระยาบรรลือที่อำเภอลาดบัวหลวง จังหวัดพระนครศรีอยุธยา

ประวัติ
ขุนศรี (คนละคนกับขุนศรีราษฎร์นิยม (พร มัณยานนท์)) ซึ่งเป็นกำนันตำบลคลองขุนศรี อำเภอบางปลา (บางเลน) จังหวัดนครปฐม ได้เริ่มขุดลำราง เมื่อประมาณ พ.ศ. 2445 จากคลองพระพิมลจนถึงวัดคลองขุนศรี เพื่อให้ประชาชนในเขตจังหวัดนครปฐมได้มีน้ำทำนาได้ ต่อมากำนันพร มัณยานนท์ กำนันตำบลไทรใหญ่ได้ขุดลำรางที่ขุนศรีได้ขุดไว้แต่เดิมให้ไปบรรจบกับคลองพระยาบรรลือที่อำเภอลาดบัวหลวง จังหวัดพระนครศรีอยุธยา ภายหลังกำนันพร มัณยานนท์ ได้รับแต่งตั้งเป็นขุนศรี จึงตั้งชื่อคลองนี้ว่า "คลองขุนศรี" เพื่อเป็นอนุสรณ์แก่ขุนศรีทั้งสองท่าน

การตั้งถิ่นฐาน
หลังจากขุดคลองขุนศรี เริ่มมีประชาชนมาตั้งถิ่นฐาน มีชุมชนไทยปากคลองขุนศรีได้เข้าจองที่ดินรวมกับคนไทยเชื้อสายมอญ สร้างวัดแรกคือวัดคลองขุนศรี  ต่อมาบริเวณปากคลองขุนศรีมีชาวจีนมาตั้งร้านค้า ผู้คนในชุมชนแห่งนี้จึงมีทั้งไทย มอญ และจีน ตระกูลสมศรีรื่น และตระกูลสอดห่วง เป็นบรรพบุรุษของผู้คนในชุมชน บริเวณปากคลองขุนศรียังเป็นที่ตั้งของตลาดปากคลองขุนศรี ด้านหลังตลาดปากคลองขุนศรีเป็นที่ตั้งศาลเจ้าแม่ทองคำ ส่วนที่ดินบริเวณปลายคลองขุนศรีมีผู้เข้าจับจองที่ดินที่เป็นเชื้อพระวงศ์และข้าราชการ คือหม่อมเจ้าเฟื่อง วรรัตน์ หม่อมหลวงโต สิงหรา หม่อมหลวงบุญ สิงหรา

เมื่อมีการขุดคลองขุนศรีเชื่อมกับคลองพระพิมล ได้มีราษฎรเข้ามาแผ้วถางป่าและจับจองที่นาบริเวณปลายคลองขุนศรี รวมถึงสร้างวัดชื่อ วัดปลายคลองขุนศรี เมื่อวันที่ 6 มีนาคม พ.ศ. 2456
# เลอกีดกูว์ลีแนร์
เลอกีดกูว์ลีแนร์ (,) เป็นตำราอาหารฝรั่งเศสที่โอกุสต์ แอ็สกอฟีเย แต่งขึ้นและตีพิมพ์ครั้งแรกในปี 1903 ถือเป็นชิ้นงานคลาสสิกและยังคงมีการตีพิมพ์เรื่อยมาถึงปัจจุบัน แอ็สกอฟีเยได้พัฒนาสูตรอาหารต่าง ๆ ขึ้นระหว่างที่ทำงานให้แก่โรงแรมซาวอย โรงแรมริตซ์ และโรงแรมคาร์ลตันตั้งแต่ปลายทศวรรษ 1880 มาจนถึงช่วงที่ตีพิมพ์หนังสือ โรงแรมและภัตตาคารที่แอ็สกอฟีเยทำงานให้นั้นถือว่าทันสมัยที่สุดในยุคนั้น ให้บริการและเสิร์ฟอาหารที่เต็มไปด้วยองค์ประกอบที่พิถีพิถันจำนวนมากจากสมัยวิกตอเรีย ให้แก่บรรดาลูกค้าที่เป็นชนชั้นสูงของสังคม

ประวัติศาสตร์
ตำราฉบับพิมพ์ครั้งแรกได้รับการจัดพิมพ์เป็นภาษาฝรั่งเศสในปี 1903 ฉบับพิมพ์ครั้งที่ 2 ในปี 1907, ฉบับพิมพ์ครั้งที่ 3 ในปี 1912 และฉบับพิมพ์ครั้งที่ 4 ในปี 1921 ฉบับตีพิมพ์ใหม่ในปัจจุบันใช้เนื้อหาจากฉบับพิมพ์ครั้งที่ 4 นี้

แอ็สกอฟีเยพัฒนาสูตรอาหารส่วนมากในตำราขณะที่เขาทำงานให้แก่โรงแรมซาวอยในลอนดอน และต่อมาได้ย้ายไปที่โรงแรมริตซ์ในปารีส เขาจดรวบรวมสูตรอาหารเหล่านี้ไว้ในกระดาษการ์ด ชื่อของอาหารมักตั้งตามลูกค้าคนสำคัญ ทั้งสมาชิกของราชวงศ์ ผู้ดีใหม่  และศิลปิน หลังจากที่ออกจากโรงแรมซาวอยในปี 1898 เขาก็เริ่มเขียนตำราเล่มนี้
# พัก ซ็อง-ฮุน (นักแสดง)
พัก ซ็อง-ฮุน (เกิด 18 กุมภาพันธ์ ค.ศ. 1985) เป็นนักแสดงชาวเกาหลีใต้

 ผลงานการแสดง 
 ภาพยนตร์ 
 ปี ค.ศ. ชื่อ บทบาท หมายเหตุ อ้างอิง 2019 คิมบกดง ผู้บรรยาย เวอร์ชันแบริเออร์ฟรี 2022 เดอะดิสทรีบิวเตอร์ โท ยู-บิน ภาพยนตร์โทรทัศน์ scope="row"  เฮลทูเฮลล์เมียง-โฮรอบปฐมทัศน์ที่ BIFF ครั้งที่ 27
# อาวุธเคมีในสงครามโลกครั้งที่หนึ่ง
สารเคมีพิษถูกใช้เป็นอาวุธมานานหลายพันปี แต่การใช้อาวุธเคมีในวงกว้างเกิดขึ้นครั้งแรกในสงครามโลกครั้งที่หนึ่ง โดยมีวัตถุประสงค์เพื่อทำลายขวัญ สร้างความบาดเจ็บและคร่าชีวิตทหารในสนามเพลาะ อาวุธเหล่านี้มีตั้งแต่แก๊สน้ำตาที่ก่อความระคายเคืองไปจนถึงฟอสจีน คลอรีนและแก๊สมัสตาร์ดที่ทำให้เสียชีวิต การสงครามเคมีเป็นส่วนสำคัญหนึ่งในสงครามโลกครั้งที่หนึ่ง ทำให้มีผู้เสียชีวิตประมาณ 90,000 รายจากผู้ประสบภัยแก๊สทั้งหมด 1.2 ล้านราย แก๊สต่างจากอาวุธส่วนใหญ่ที่พัฒนาในช่วงนี้เนื่องจากมีการคิดค้นวิธีป้องกันอย่างหน้ากากกันแก๊สในภายหลัง อย่างไรก็ตามแก๊สถูกใช้เป็นอาวุธมากขึ้นในช่วงปลายสงครามแม้ประสิทธิผลโดยรวมจะลดลง บางครั้งการสงครามเคมีนี้แสดงภาพของสงครามโลกครั้งที่หนึ่งเป็น "สงครามของนักเคมี" และเป็นช่วงเวลาที่อาวุธอานุภาพทำลายล้างสูงเกิดขึ้น
 
ฝรั่งเศสเป็นชาติแรกที่ใช้แก๊สน้ำตาในรูปแบบระเบิดมือในเดือนสิงหาคม ค.ศ. 1914 การใช้แก๊สเป็นอาวุธในวงกว้างเกิดขึ้นครั้งแรกในเดือนมกราคม ค.ศ. 1915 เมื่อฝ่ายเยอรมันโจมตีฝ่ายรัสเซียในยุทธการที่โบลิมอฟด้วยกระสุนปืนใหญ่บรรจุไซลิลโบรไมด์ซึ่งเป็นสารก่อระคายเคืองแต่ล้มเหลว คลอรีนเป็นแก๊สพิษร้ายแรงชนิดแรกที่ใช้ในสงคราม โดยในเดือนเมษายน ค.ศ. 1915 กองทัพเยอรมันปล่อยแก๊สคลอรีนถึง 168 ตันในยุทธการที่อีเปอร์ครั้งที่สองGeneral R. Hure, L'Armee d'Afrique 1830–1962, Charles-Lavauzelle, 1972, p. 283. ต่อมาในเดือนสิงหาคม ค.ศ. 1915 ฝ่ายเยอรมันใช้แก๊สคลอรีนในการสู้รบกับทหารรัสเซียที่รักษาป้อมโอโซเวียซก่อนจะล่าถอยในเหตุการณ์การโจมตีของคนตาย
 
แต่เนื่องจากคลอรีนเป็นแก๊สสีเขียวมีกลิ่นแรงจึงตรวจจับได้ง่าย ต่อมาฝรั่งเศสจึงพัฒนาฟอสจีนซึ่งเป็นแก๊สพิษร้ายแรงไม่มีสี กลิ่นคล้าย "หญ้าตัดใหม่" ขึ้นในปี ค.ศ. 1915 เดือนธันวาคม ค.ศ. 1915 กองทัพเยอรมันได้ใช้แก๊สผสมฟอสจีน-คลอรีนในการโจมตีกองทัพบริติชใกล้เมืองอีเปอร์ ขณะที่แก๊สมัสตาร์ดซึ่งเป็นสารพุพองถูกใช้เป็นอาวุธครั้งแรกโดยฝ่ายเยอรมันในเดือนกรกฎาคม ค.ศ. 1917 หลายสัปดาห์ก่อนยุทธการที่พาสเชนเดล หลังจากนั้นแก๊สกลายเป็นอาวุธมาตรฐานที่ใช้สนับสนุนการโจมตี แต่อำนาจทำลายล้างลดลงเนื่องจากมาตรการรับมือที่ดีขึ้น
 
การใช้แก๊สพิษโดยคู่สงครามหลักทั้งหมดในสงครามโลกครั้งที่หนึ่งถือเป็นอาชญากรรมสงครามเนื่องจากละเมิดปฏิญญากรุงเฮกว่าด้วยแก๊สสำลัก ค.ศ. 1899 และอนุสัญญากรุงเฮกว่าด้วยการสงครามทางบก ค.ศ. 1907 ซึ่งห้ามการใช้ "สารพิษหรืออาวุธมีพิษ" ในสงคราม ความน่ากลัวและความรู้สึกต่อต้านจากสาธารณะเป็นปัจจัยหนึ่งที่ทำให้มีการโจมตีด้วยแก๊สน้อยลงในสงครามโลกครั้งที่สอง แต่กระนั้นแก๊สพิษมีบทบาทสำคัญในฮอโลคอสต์
# แซนด์วิชสมองทอด
แซนด์วิชสมองทอด  เป็นแซนด์วิชที่ประกอบด้วยขนมปังแผ่นประกบไส้สมองลูกวัวทอด

แซนด์วิชขนมปังขาวไส้สมองทอดกลายมาเป็นอาหารที่แพร่หลายไปทั่วเซนต์หลุยส์ รัฐมิสซูรี หลังการเติบโตของคอกปศุสัตว์ชั่วคราว (stockyard) ในปลายคริสต์ทศวรรษ 1880 แต่ในปัจจุบัน ความต้องการได้ลดลงไปมากและมีเพียงภัตตาคารไม่กี่แห่งที่ยังเสิร์ฟแซนด์วิชนี้อยู่ กระนั้น แซนด์วิชนี้ยังคงเป็นที่นิยมในแถบลุ่มแม่น้ำโอไฮโอซึ่งเสิร์ฟในรูปสมองชุบแป้งทอดอย่างหนากับขนมปังแฮมเบอร์เกอร์ ในเมืองเอวันส์วิลล์ รัฐอินดีแอนา แซนด์วิชสมองทอดยังคงเสิร์ฟตามร้านแนว "มัมแอนด์พ็อป" และเป็นหนึ่งในจานโปรดของร้าน

เนื่องจากสมองวัวที่อายุน้อยกว่า 30 เดือนจากโรงฆ่าสัตว์ถูกสั่งห้ามมิให้จำหน่ายเพื่อการบริโภคของมนุษย์ในสหรัฐ ร้านอาหารบางร้านจึงเลือกเปลี่ยนมาใช้สมองหมูแทนสมองวัว เนื่องมาจากความกังวลต่อการระบาดของโรคสมองฟองน้ำจากวัวหรือที่นิยมเรียกว่า "โรควัวบ้า" กระนั้น ด้วยลักษณะของสมองหมูที่เล็กกว่าสมองวัว ปริมาณที่ต้องนำมาใช้ทำไส้แซนด์วิชจึงเพิ่มขึ้น

ดูเพิ่ม
 ไข่กับสมอง
 อาหารจานโอชะ
 รายชื่ออาหารท้องถิ่นในสหรัฐ
 รายชื่อแซนด์วิช
# โยกัง (ขนม)
โยกัง  เป็นวางาชิ (ขนมญี่ปุ่น) ที่ทำจากถั่วแดงกวน วุ้น และน้ำตาล มักจำหน่ายในรูปทรงสี่เหลี่ยมและหั่นรับประทานเป็นชิ้น มีสองชนิดหลัก ๆ คือ เนริโยกัง (煉羊羹, Neriyōkan) และ มิซูโยกัง (水羊羹, mizuyōkan) คำว่า "มิซุ" มีความหมายว่า "น้ำ" แสดงว่าใช้น้ำในการทำมากกว่าปกติ มิซูโยกังมักนำมาแช่เย็นและรับประทานในฤดูร้อน

 ชนิด 
แม้ว่าโดยทั่วไปแล้วโยกังที่พบในญี่ปุ่นและต่างประเทศจะทำจากถั่วแดงกวน แต่โยกังที่ทำจากถั่วขาวกวน  ก็พบได้ทั่วไปเช่นกัน โยกังชนิดนี้มีสีน้ำนมและโปร่งแสง มีรสชาติอ่อนกว่าโยกังที่ทำจากถั่วแดงกวน ด้วยเหตุนี้จึงสามารถแต่งกลิ่นและแต่งสีได้โดยใช้มัตจะ (ผงชาเขียว)

นอกจากนี้ โยกังยังอาจมีส่วนผสมด้วยเกาลัดสับ栗子羊羹 at 搜搜问问 wenwen.soso.com in Chinese ลูกพลับ ถั่วอาซูกิเชื่อมทั้งเมล็ด มะเดื่อ และ มันเทศ (อิโมโยกัง) และส่วนผสมอื่น ๆ น้ำตาลยังสามารถแทนที่ด้วยน้ำผึ้ง น้ำตาลทรายแดง หรือกากน้ำตาล เพื่อเปลี่ยนรสชาติของโยกังที่ปรุง นอกจากนี้ยังมี ชิโอโยกัง ซึ่งใช้เกลือในปริมาณเล็กน้อย

 ประวัติ 
เดิมโยกังเป็นเยลลี่จีนทำจากเจลาตินที่ได้มาจากเนื้อแกะต้ม คำว่า "โยกัง" มีความหมายตามตัวอักษรว่า "ซุปแกะข้น" (羊 แกะ + 羹 เกิง หรือซุปข้น) เผยแพร่ให้เป็นที่รู้จักในประเทศญี่ปุ่นโดยชาวพุทธนิกายเซนในยุคคามากูระและยุคมูโรมาจิ ราวปี ค.ศ. 1191 เนื่องจากศาสนาพุทธห้ามการฆ่าสัตว์ จึงเปลี่ยนจากเจลาตินจากสัตว์มาเป็นแป้งสาลีและถั่วอาซูกิ วุ้นถูกนำมาใช้ในโยกังหลังจากถูกค้นพบในราวปี ค.ศ. 1658 ในประเทศญี่ปุ่น รูปแบบนี้กลายเป็นพื้นฐานของโยกังสมัยใหม่ หนึ่งในขนมญี่ปุ่นที่ได้รับความนิยมมากที่สุด มีการพัฒนาเพิ่มเติมในช่วงยุคเอโดะ เนื่องจากน้ำตาลมีจำหน่ายมากขึ้น สามารถเก็บไว้ได้นานโดยไม่ต้องแช่เย็นเว้นแต่เปิดบรรจุภัณฑ์ และเป็นกลายสินค้าของขวัญชิ้นหลัก
# คว็อน ฮวา-อุน
คว็อน ฮวา-อุน  เป็นนักแสดงและนายแบบชาวเกาหลีใต้ เขามีชื่อเสียงจากบทบาทในเรื่อง ไลอาฟเตอร์ไล, สกายแคสเซิล ดร. จอห์น, ซอมบี้ดีเทคทีฟ และ เมาส์ นอกจากนี้เขายังเคยปรากฏตัวในภาพยนตร์เรื่อง นอร์ธเทิร์นลิมิตไลน์ ในบทสิบโท คิม ซึง-ฮย็อน

 ผลงานการแสดง 
 ภาพยนตร์ 
 ปี ชื่อ  บทบาท  อ้างอิง  2012  แก็ปแอนด์ออทัมน์แอนด์บอตเทิล  ช็อง-แก็ป   2015  นอร์ธเทิร์นลิมิตไลน์  สิบโท คิม ซึง-ฮย็อน   2019  อิมมิเกรชัน  ฮัน ซ็อง-ดู   2020  เมธอดแอคติง  ผู้จัดการร้านสะดวกซื้อ
# ชิรูโกะ
ชิรูโกะ  หรือ โอชิรูโกะ  ที่นำหน้าด้วยคำสุภาพ โอะ  เป็นของหวานญี่ปุ่นแบบดั้งเดิม เป็นโจ๊กหวานทำจากถั่วอาซูกิต้มและบด เสิร์ฟในชามกับโมจิ ชิรูโกะมีหลายรูปแบบ เช่น ชิรูโกะกับเกาลัดเชื่อม หรือกับก้อนแป้งข้าวเหนียว แทนที่จะเป็นโมจิ

ชิรูโกะมีสองประเภทตามวิธีการปรุงถั่วอาซูกิที่แตกต่างกัน ถั่วอาซูกินำมากวนโดยบดไม่ให้คงรูปเดิม หรือผสมถั่วกวนกับถั่วบดหยาบ ๆ มีอาหารที่คล้ายกันคือ เซ็นไซ  ซึ่งทำจากถั่วกวนข้นด้วยความร้อนและมีความเหลวน้อยกว่าชิรูโกะ ลักษณะการปรุงคล้ายการทำแยมหรือมาร์มาเลด ในภาคตะวันตกของญี่ปุ่น คำว่าเซ็นไซหมายถึงชิรูโกะประเภทที่ทำจากส่วนผสมของถั่วกวนและถั่วบด  ในจังหวัดโอกินาวะ คำว่าเซ็นไซโดยทั่วไปหมายถึงซุปถั่วที่เสิร์ฟบนน้ำแข็งไสกับโมจิ เครื่องแต่งหน้าอื่น ๆ เช่น นมข้นหวาน จะใช้เพิ่มรสชาติในบางครั้ง

โมจิเหนียวหลอมเหลวครึ่งหนึ่งและโจ๊กถั่วแดงอุ่นหวานเป็นที่ชื่นชอบของชาวญี่ปุ่นจำนวนมากโดยเฉพาะในช่วงฤดูหนาว ชิรูโกะมักจะเสิร์ฟพร้อมกับเครื่องเคียงที่มีรสเปรี้ยวหรือเค็ม เช่น อูเมโบชิ หรือชิโอคมมุ เพื่อเป็นการล้างปาก เนื่องจากชิรูโกะนั้นมีรสหวานมากจนรสชาติอาจติดปากเมื่อผ่านไประยะหนึ่ง

ในจังหวัดทตโตริและจังหวัดชิมาเนะ ชิรูโกะยังใช้สำหรับโซนิ ซุปพิเศษสำหรับการเฉลิมฉลองปีใหม่
# ฟองเต้าหู้
ฟองเต้าหู้  เป็นผลิตภัณฑ์อาหารที่ทำจากถั่วเหลือง ระหว่างการต้มน้ำเต้าหู้ในกระทะก้นตื้น ผิวที่ประกอบด้วยสารประกอบเชิงซ้อนของโปรตีน-ลิพิดจากถั่วเหลืองจะก่อตัวขึ้นบนพื้นผิวของเหลว ผิวจะถูกรวบรวมและทำให้แห้งเป็นแผ่นสีเหลืองที่เรียกว่าฟองเต้าหู้ เนื่องจากฟองเต้าหู้ไม่ได้ผลิตโดยใช้สารก่อการจับตัวเป็นก้อน โดยหลักการแล้วฟองเต้าหู้จึงไม่ใช่เต้าหู้ แต่ก็มีเนื้อสัมผัสและรสชาติที่คล้ายคลึงกับผลิตภัณฑ์เต้าหู้บางชนิด

การใช้ฟองเต้าหู้ได้รับการบันทึกเป็นลายลักษณ์อักษรเป็นครั้งแรกในจีน เกาหลี และญี่ปุ่นในศตวรรษที่ 16  มีการใช้กันอย่างแพร่หลายทั้งแบบสด หมัก หรือตากแห้งในอาหารจีน เกาหลี และญี่ปุ่น

 คลังภาพ
# Callionymus scabriceps
Callionymus scabriceps, Jolo dragonet เป็นสปีชีส์ของวงศ์ปลามังกรน้อยที่พบในน่านน้ำแปซิฟิกของประเทศฟิลิปปินส์ และอาจมาจากไต้หวันด้วย สปีชีส์นี้เติบโตเต็มวัยจนมีความยาว  SL
# วัดกุฎีเตี้ย
วัดกุฎีเตี้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอาษา อำเภอบ้านนา จังหวัดนครนายก

วัดกุฎีเตี้ยตั้งเมื่อ พ.ศ. 2310 เริ่มสร้างขึ้นในสมัยปลายกรุงศรีอยุธยา ชาวมอญได้อพยพหลบหนีพม่ามาก่อสร้างบ้านเรือนขึ้นใหม่ ต่อมาได้ชักชวนกันสร้างวัด และมีคนชื่อเตี้ยเป็นผู้นำ ได้สร้างกุฎิสงฆ์แบบเรียบง่ายและเตี้ย จึงตั้งชื่อวัดว่า "วัดกุฎีเตี้ย" อย่างไรก็ดีกุฏิได้รับการบูรณะ เปลี่ยนแปลงโครงสร้างให้สูงขึ้นแต่ก็ยังใช้ชื่อเดิมของวัดตลอดมา ได้รับพระราชทานวิสุงคามสีมา เมื่อ พ.ศ. 2424 เขตวิสุงคามสีมา กว้าง 15 เมตร ยาว 22 เมตร

อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2522 เป็นอาคารคอนกรีตเสริมเหล็กทรงไทย ศาลาการเปรียญ สร้างเมื่อ พ.ศ. 2505 เป็นอาคารคอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้ อาคารคอนกรีตเสริมเหล็ก  วิหารเป็นอาคารคอนกรีตเสริมเหล็กทรงไทย ศาลาอเนกประสงค์  สร้างเมื่อ พ.ศ. 2536 เป็นอาคารครึ่งตึกครึ่งไม้ หอระฆัง และเมรุ ส่วนปูชนียวัตถุที่สำคัญ ได้แก่ พระประธานปางมารวิชัย สมัยอู่ทองประดิษฐานในอุโบสถ พระพุทธรูป "หลวงพ่อพระพุทธปาฎิหารย์" ประดิษฐานอยู่บริเวณกลางวัด พระพุทธรูปศิลปะอยุธยา เป็นพระพุทธรูปปางมารวิชัยประทับบนฐานปัทม์รัศมีหายไป จีวรตกแต่งลวดลาย ฐานเป็นบัวหงายซ้อนกัน และเจดีย์ จำนวน 2 องค์กรมศิลปากร. "วัดกุฎีเตี้ย" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 6 มกราคม 2566. เข้าถึงจาก http://gis.finearts.go.th/fineart/

รายนามเจ้าอาวาส
 หลวงปู่ดี 
 พระสิน 
 พระครูพิศาลธรรมประยุต พ.ศ.2485–2530
 พระครูรัตนธรรมประยุต พ.ศ. 2530–
# Callionymus ogilbyi
Callionymus ogilbyi, Eastern Australian longtail dragonet เป็นสปีชีส์ของวงศ์ปลามังกรน้อยที่พบเฉพาะถิ่นในน่านน้ำแปซิฟิกนอกชายฝั่งนิวเซาท์เวลส์ ประเทศออสเตรเลีย ชื่อเฉพาะมอบให้เกียรติแก่ เจมส์ ดักลาส โอกิลบี้ (1853-1925) นักสัตววิทยาและนักอนุกรมวิธานชาวไอริช-ออสเตรเลีย
# Goniopectinidae
Goniopectinidae เป็นวงศ์ของเอไคโนเดอร์มาตาที่อยู่ในอันดับ Paxillosida

สกุลในวงศ์นี้ ได้แก่:
 Chrispaulia Gale, 2005
 Goniopecten Perrier, 1881
 Pectinidiscus Ludwig, 1907
 Prionaster Verrill, 1899
# Glyptocidaridae
Glyptocidaridae เป็นวงศ์ของเอไคโนเดอร์มาตาที่อยู่ในอันดับ Stomopneustoida.

สกุลในวงศ์นี้ ได้แก่:
 Glyptocidaris Agassiz, 1864
# Faujasiidae
Faujasiidae เป็นวงศ์ของเอไคโนเดอร์มาตาที่อยู่ในอันดับ Clypeasteroida.

สกุลในวงศ์นี้ ได้แก่:
 Actapericulum Holmes, 1995
 †Australanthus Bittner, 1892
 Cardiopygus Aziz & Badve, 2001
# Eurypatagidae
Eurypatagidae เป็นวงศ์ของเอไคโนเดอร์มาตาที่อยู่ในอันดับ Spatangoida.

สกุลในวงศ์นี้ ได้แก่:
 Elipneustes Koehler, 1914
 Eurypatagus Mortensen, 1948
 Linopneustes A.Agassiz, 1881
 Paramaretia Mortensen, 1950
 Platybrissus Grube, 1866
# Eudiocrinidae
Eudiocrinidae เป็นวงศ์ของเอไคโนเดอร์มาตาที่อยู่ในอันดับ Comatulida

สกุลในวงศ์นี้ ได้แก่:
 Eudiocrinus Carpenter, 1882
# Ganeriidae
Ganeriidae เป็นวงศ์ของเอไคโนเดอร์มาตาที่อยู่ในอันดับ Valvatida

สกุลในวงศ์นี้ ได้แก่:
 Aleutiaster Clark, 1939
 Cuenotaster Thiéry, 1920
 Cycethra Bell, 1881
 Ganeria Gray, 1847
 Hyalinothrix Fisher, 1911
 Knightaster Clark, 1972
 Perknaster Sladen, 1889
 Scotiaster Koehler, 1907
 Tarachaster Fisher, 1913
 Vemaster Bernasconi, 1965
# Eupatagidae
Eupatagidae เป็นวงศ์ของเอไคโนเดอร์มาตาที่อยู่ในอันดับ Spatangoida

สกุลในวงศ์นี้ ได้แก่:
 Brissoides Schinz, 1825
 Eupatagus Agassiz, 1847
 Euspatangus Cotteau, 1869
 Herreraster
 Heterospatangus
 Megapatagus
 Zanolettiaster
# Eucodoniidae
Eucodoniidae เป็นวงศ์ของเอไคโนเดอร์มาตาที่อยู่ในอันดับ Anthoathecata

สกุลในวงศ์นี้ ได้แก่:
 Eucodonium Hartlaub, 1907
# Echinoneidae
Echinoneidae เป็นวงศ์ของเอไคโนเดอร์มาตาที่อยู่ในอันดับ Echinoneoida.

สกุลในวงศ์นี้ ได้แก่:
 Amblypygus L.Agassiz, 1840
 Duperieria Roman, 1968
 Echinoneus Leske, 1778
 Echinoneus van Phelsum, 1774
 Koehleraster Lambert & Thiéry, 1921
 Micropetalon A.Agassiz & H.L.Clark, 1907
 Paramblypygus Tessier & Roman, 1973
 Pseudohaimea Pomel, 1885
# Euryalidae
Euryalidae เป็นวงศ์ของเอไคโนเดอร์มาตาที่อยู่ในอันดับ Euryalida.

สกุลในวงศ์นี้ ได้แก่:
 Asteromorpha Lütken, 1869
 Asteroschema Örsted & Lütken, 1856
 Asterostegus Mortensen, 1933
 Astrobrachion Doederlein, 1927
 Astroceras Lyman, 1879
 Astrocharis Koehler, 1904
 Euryale Lamarck, 1816
 Ophiocreas Lyman, 1879
 Squamophis Okanishi, O'Hara & Fujita, 2011
 Sthenocephalus Koehler, 1898
 Trichaster L. Agassiz, 1836
# อไบดอส
อไบดอส  (or ; Sahidic ) เป็นหนึ่งในเมืองที่เก่าแก่ที่สุดของอียิปต์โบราณ และยังเป็นเขตปกครองท้องถิ่นลำดับที่แปดในอียิปต์บน ตั้งอยู่ห่างจากแม่น้ำไนล์ไปทางตะวันตกประมาณ 11 กิโลเมตร (6.8 ไมล์) ที่ละติจูด 26° 10' N ใกล้กับเมืองอัลอาราบาอัลมัดฟูนา และเมืองอัลบัลยานาของประเทศอียิปต์ ในภาษาอียิปต์โบราณ เมืองนี้ถูกเรียกว่า อับดจู (ꜣbḏw หรือ AbDw) ส่วนในภาษาอังกฤษเรียกว่า Abydos ซึ่งมาจากภาษากรีก Ἄβυδος โดยเป็นชื่อที่นักภูมิศาสตร์ชาวกรีกยืมมาจากเมืองอไบดอสบนบริเวณช่องแคบดาร์ดะเนลส์

ถือเป็นหนึ่งในสถานที่ทางโบราณคดีที่สำคัญที่สุดในอียิปต์ โดยเฉพาะนครศักดิ์สิทธิ์แห่งอไบดอส ซึ่งเป็นที่ตั้งของศาสนวิหารโบราณหลายแห่ง รวมถึงอุมม์ อัล-กา'อับ ซึ่งเป็นสุสานหลวงที่ฝังพระบรมศพของฟาโรห์หลายพระองค์ในยุคแรกๆ สุสานหลวงดังกล่าวได้เริ่มถูกมองว่าเป็นที่ฝังศพที่สำคัญอย่างยิ่ง และในเวลาต่อมามันก็กลายเป็นที่ผู้ใดก็พึงปรารถนาที่จะถูกฝังไว้ในพื้นที่ ซึ่งนำไปสู่การเจริญเติบโตของความสำคัญของเมืองในฐานะสถานที่ทางศาสนา

ปัจจุบัน อไบดอสมีชื่อเสียงมาจากอนุสรณ์วิหารของฟาโรห์เซติที่ 1 โดยปรากฏคำจารึกจากช่วงสมัยราชวงศ์ที่สิบเก้าแห่งอียิปต์ ซึ่งเป็นที่รู้จักไปทั่วโลกในชื่อของ บันทึกพระนามกษัตริย์แห่งอไบดอส บันทึกพระนามดังกล่าวเป็นบันทึกพระนามของฟาโรห์ตามลำดับเวลาพร้อมด้วยสลักคาร์ทูชของฟาโรห์ส่วนใหญ่ของอียิปต์โบราณตั้งแต่ฟาโรห์เมเนสจนถึงฟาโรห์แรเมซีสที่ 1 ซึ่งเป็นพระราชบิดาของพระองค์ นอกจากนี้ยังเป็นที่รู้จักเกี่ยงข้องกับภาพสลักแห่งอไบดอส ซึ่งปรากฏตัวอักษรฟินิเชียนโบราณ และอราเมอิก โดยพบบนผนังของวิหารแห่งเซติ

วิหารขนาดใหญ่และเมืองโบราณส่วนใหญ่ถูกฝังอยู่ใต้อาคารสมัยใหม่ทางทิศเหนือของวิหารแห่งเซติ โครงสร้างดั้งเดิมและวัตถุโบราณภายในจำนวนมากถือว่าไม่สามารถกู้คืนได้และสูญหาย ซึ่งอาจจะถูกทำลายโดยการก่อสร้างในสมัยใหม่
# มอเตอร์สปอร์ตเกมส์ 2019
มอเตอร์สปอร์ตเกมส์ 2019  เป็นการแข่งขันครั้งแรกของ มอเตอร์สปอร์ตเกมส์ ซึ่งจัดขึ้นที่เอซีไอวัลเลลังกาเซอร์กิต, กัมปาญาโน ดิ โรมา ตั้งแต่วันที่ 1 พฤศจิกายน ถึง 3 พฤศจิกายน ค.ศ. 2019 รัสเซียชนะการแข่งขันครั้งนี้

 ตารางสรุปเหรียญรางวัล
# บูบัสติส
บูบัสติส (กรีก:  BoubastisHerodotus ii. 59, 137 หรือ  BoubastosStrabo xvii. p. 805, Diodorus xvi. 51, Plin. v. 9. s. 9, Ptol. iv. 5. § 52.; คอปติก:  Poubasti) หรือที่รู้จักในภาษาอาหรับว่า เทล-บัสตา หรือในภาษาอียิปต์โบราณว่า เพอร์-บาสต์ เป็นเมืองในสมัยอียิปต์โบราณ บ่อยครั้งกล่าวกันว่าเมืองแห่งนี้เป็นเมืองเดียวกันกับเมืองไพ-เบเซท (py-bst, เอเซเคียล 30:17) ในไบเบิลEzek. 30:17.  "Youths of Awen and Pi-Beset will fall by the sword; and they (fem) will go into captivity."  บูบัสติสเคยเป็นเมืองหลวงของเขตปกครองท้องถิ่นบูบัสติส ตั้งอยู่ริมแม่น้ำไนล์ในบริเวณดินดอนสามเหลี่ยมปากแม่น้ำไนล์ของอียิปต์ล่าง และมีชื่อเสียงในฐานะศูนย์กลางการบูชาเทพีบาสเทต ซึ่งเป็นเทพีแมว และด้วยเหตุนี้ที่นี้จึงกลายเป็นแหล่งเก็บมัมมี่แมวที่สำคัญในอียิปต์

ซากปรักหักพังของเมืองตั้งอยู่ในเขตชานเมืองของเมืองอัซซะกอซีกในปัจจุบัน
# พรรคไทรวมพลัง
พรรคไทรวมพลัง (ย่อ: ทร.) เดิมชื่อ "พรรคเพื่อไทรวมพลัง"เปลี่ยนชื่อใหม่ "ไทรวมพลัง"-"กังฟู วสวรรธน์" นั่งหัวหน้าพรรคตามเดิม เป็นพรรคการเมืองไทย เริ่มมีบทบาททางการเมืองในปี 2566 เมื่อชนะการเลือกตั้งอย่างเหนือความคาดหมายในการเลือกตั้งสมาชิกสภาผู้แทนราษฎรจังหวัดอุบลราชธานี 2 เขตเลือกตั้ง‘เพื่อไทรวมพลัง’ พรรคม้ามืด ล้ม ‘เพื่อไทย’ 2 เขต ที่ อุบลฯ โดยพรรคไทรวมพลัง ถูกกล่าวเชื่อมโยงกับตระกูลหวังศุภกิจโกศล (จิตรวรรณ หวังศุภกิจโกศล) และตระกูลจิตรพิทักษ์เลิศ

 ประวัติ 
พรรคไทรวมพลัง หรือพรรคเพื่อไทรวมพลัง เป็นพรรคการเมืองไทยที่จดทะเบียนเป็นลำดับที่ 14/2564 เมื่อวันจันทร์ที่ 25 ตุลาคม พ.ศ. 2564 พร้อมกับพรรคไทยสร้างสรรค์'เพื่อไทรวมพลัง-ไทยสร้างสรรค์' 2 พรรคการเมืองน้องใหม่ มีนายวสวรรธน์ พวงพรศรี และว่าที่ร้อยตรี วิชัย จิตรพิทักษ์เลิศ เป็นหัวหน้าพรรคและเลขาธิการพรรคคนแรกเปิดตัวหลานเมีย "วีรศักดิ์ หวังศุภกิจโกศล" นำพรรคใหม่ นอมินีสีน้ำเงิน โดยมีที่ทำการพรรคแห่งแรกอยู่ที่ 122/91 หมู่ 6 ตำบลสุเทพ อำเภอเมืองเชียงใหม่ จังหวัดเชียงใหม่"พรรคเพื่อไทรวมพลัง”วิชัย จิตรพิทักษ์เลิศ” พี่เมีย รมช.พาณิชย์ นั่งเลขาฯ

ต่อมาในวันอาทิตย์ที่ 15 พฤษภาคม พ.ศ. 2565 นายวสวรรธน์ได้ยื่นหนังสือลาออกจากตำแหน่งทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ และในวันเดียวกันทางพรรคเพื่อไทรวมพลังได้จัดประชุมใหญ่เพื่อเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเป็นเอกฉันท์เลือกนายวสวรรธน์ให้ดำรงตำแหน่งหัวหน้าพรรคต่อไป ส่วนตำแหน่งเลขาธิการพรรคเป็นของนายวรเชษฐ เชิดชูพรรคเพื่อไทรวมพลัง(พทล.)เลือกกรรมการบริหารชุดใหม่ พร้อมกันนี้ยังได้ทำการเปลี่ยนแปลงสำนักงานใหญ่ของพรรคเป็น 608 หมู่ 12 ตำบลไร่น้อย อำเภอเมืองอุบลราชธานี จังหวัดอุบลราชธานี ซึ่งเป็นที่ทำการพรรคในปัจจุบัน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเพื่อไทรวมพลังส่งผู้สมัครแบบบัญชีรายชื่อ 19 คน ไม่มีชื่อแคนดิเดตนายกรัฐมนตรี และแบบแบ่งเขต 2 เขต‘เพื่อไทรวมพลัง’ คือใคร ม้ามืดส่ง 2 ส.ส. ‘ส.จ.หน่อย-เสี่ยเชียง’ ล้มช้างคว้าเก้าอี้อุบลฯ คือ จังหวัดอุบลราชธานี เขต 3 และเขต 10 โดยผู้สมัครแบบแบ่งเขตชนะการเลือกตั้งทั้ง 2 เขต ส่วนผู้สมัครบัญชีรายชื่อของพรรคไม่ได้รับการเลือกตั้ง

 บุคลากร 
 หัวหน้าพรรค 
 ลำดับ  ชื่อ  เริ่มวาระ  สิ้นสุดวาระ  1  วสวรรธน์ พวงพรศรี  25 ตุลาคม พ.ศ. 2564  ปัจจุบัน

 เลขาธิการพรรค 
 ลำดับ  ชื่อ  เริ่มวาระ  สิ้นสุดวาระ  1  ว่าที่ร้อยตรี วิชัย จิตรพิทักษ์เลิศ  25 ตุลาคม พ.ศ. 2564  15 พฤษภาคม พ.ศ. 2565 2  วรเชษฐ เชิดชู  15 พฤษภาคม พ.ศ. 2565  ปัจจุบัน

 กรรมการบริหารพรรค 

 การเลือกตั้ง 
 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน ผลการเลือกตั้ง ผู้นำเลือกตั้ง2566  66,476 0.17%  2 ร่วมรัฐบาล วสวรรธน์ พวงพรศรี

 ข้อวิจารณ์ 
 คำร้องคัดค้านการเป็น สส. 
15 มิถุนายน พ.ศ. 2566 มีเอกสารที่นำเสนอต่อคณะกรรมการการเลือกตั้ง เรื่อง ประกาศผลการเลือกตั้งแบบแบ่งเขต ครั้งที่ 1 ปรากฎว่ามี ว่าที่ ส.ส. ที่ประกาศผลรับรอง 329 คน ขณะที่มี 71 เขต ที่มีเรื่องร้องคัดค้าน มีรายงานว่า เอกสารดังกล่าวอาจเป็นเอกสารสรุปของฝ่ายปฏิบัติการ แจ้งเรื่องร้องคัดค้านการเลือกตั้ง ที่ยังไม่ได้นำเสนอต่อที่ประชุม กกต. โดยพรรคเพื่อไทรวมพลังถูกร้องคัดค้านทั้งสิ้น 1 คน ดังนี้

+  ลำดับ รายชื่อ สส. เขตที่ลงเลือกตั้ง1สมศักดิ์ บุญประชมอุบลราชธานี เขต 10

แต่ถึงกระนั้น กกต. ก็ประกาศรับรอง สส. ทั้ง 500 คนก่อน โดยได้ชี้แจงว่าจะดำเนินการพิจารณาให้แล้วเสร็จภายใน 1 ปี นับตั้งแต่วันเลือกตั้ง
# โคโตโกะ ชิงูซะ
โคโตโกะ ชิงูซะ (19 กรกฎาคม พ.ศ. 2398 – 1 กุมภาพันธ์ พ.ศ. 2487) เป็นบาทบริจาริกาท่านที่สี่ในจักรพรรดิเมจิ เธอเกิดในตระกูลขุนนาง เป็นธิดาของไวเคานต์อาริโต ชิงูซะ  กับมาซาโกะ ยตสึจิ  ธิดาของคิมิตสึ ยตสึจิ 

หลังถวายตัวเข้าเป็นบาทบริจาริกาในจักรพรรดิเมจิ โคโตโกะก็สนองพระเดชพระคุณประสูติการพระราชธิดาสองพระองค์ คือ เจ้าหญิงอากิโกะ ชิเงะโนะมิยะ (3 สิงหาคม พ.ศ. 2424 – 6 กันยายน พ.ศ. 2426) และเจ้าหญิงฟูมิโกะ มาซุโนะมิยะ (26 มกราคม พ.ศ. 2426 – 8 กันยายน พ.ศ. 2426) แต่ทั้งพระราชธิดาทั้งสองพระองค์ สิ้นพระชนม์จากภาวะเยื่อหุ้มพระสมองอักเสบขณะยังเป็นทาริกา เมื่อเดือนกันยายน พ.ศ. 2426 ในเวลาไล่เลี่ยกัน明治16年と同21年の上申書からみた明治天皇皇子女夭折問題 และโคโตโกะมิได้สนองพระเดชพระคุณประสูติการพระราชบุตรอีกเลย ภายหลังได้ถวายตัวเข้ารับใช้ในพระตำหนักของจักรพรรดินีเทเม

หลังสิ้นรัชสมัยจักรพรรดิเมจิแล้ว โดโตโกะและหญิงบาทบริจาริกาท่านอื่น ๆ ยังมีบทบาทในราชสำนักฝ่ายใน โดยยังใช้ชีวิตในฐานะสมาชิกของพระราชวงศ์ญี่ปุ่นตราบจนสิ้นอายุขัย
# มอเตอร์สปอร์ตเกมส์ 2022
มอเตอร์สปอร์ตเกมส์ 2022  เป็นการแข่งขันครั้งที่สองของ มอเตอร์สปอร์ตเกมส์ จัดขึ้นในวันที่ 26–30 ตุลาคม ค.ศ. 2022 โดยมีมาร์แซย์เป็นเมืองเจ้าภาพ และ พอล ริคาร์ด เซอร์กิต, เลอ กาสแตลเล็ต, วาร์ เป็นสถานที่จัดการแข่งขันทั้งหมด ขึ้นอยู่กับสาชากีฬาแต่ละประเภท กำหนดการเดิมจัดขึ้นในวันที่ 23–25 ตุลาคม ค.ศ. 2020 และต่อมาเลื่อนเป็นวันที่ 29–31 ตุลาคม ค.ศ. 2021 การแข่งขันถูกเลื่อนออกไปสองปีติดต่อกันเนื่องจากการระบาดทั่วของโควิด-19 ตั้งแต่การแข่งขันครั้งนี้เป็นต้นไปมอเตอร์สปอร์ตเกมส์จะจัดแข่งขันทุก ๆ สองปี แทนที่จะเป็นรูปแบบประจำปี

 ตารางสรุปเหรียญ
# ตำบลหนองปรือ
ตำบลหนองปรือ สามารถหมายถึงตำบลที่มีชื่อเดียวกันนี้ 5 แห่งในอำเภอและจังหวัดต่าง ๆ คือ
 ตำบลหนองปรือ อำเภอหนองปรือ จังหวัดกาญจนบุรี
 ตำบลหนองปรือ อำเภอบางละมุง จังหวัดชลบุรี
 ตำบลหนองปรือ อำเภอพนัสนิคม จังหวัดชลบุรี
 ตำบลหนองปรือ อำเภอรัษฎา จังหวัดตรัง
 ตําบลหนองปรือ อำเภอบางพลี จังหวัดสมุทรปราการ
# เจ้าหลวงคำแดง
เจ้าหลวงคำแดง เป็นตำนานและเรื่องเล่า รวมถึงการประกอบพิธีกรรมของกลุ่มชาติพันธุ์ไทยวน ไทลื้อ และไทใหญ่ ฯลฯ แพร่หลายอยู่ในหลายจังหวัดทางภาคเหนือตอนบนของประเทศไทย รวมถึงชาวไทลื้อในสิบสองปันนา ชาวไทใหญ่ในรัฐฉาน ชาวไทใหญ่ในดินแดนอาหม และชาวไทน้อยในลาว เป็นต้น

ในแต่ละท้องที่เรียกชื่อแตกต่างกันไป เช่น ชาวไทยวนและชาวลัวะ เรียก สุวัณณะคำแดง (สุวรรณคำแดง) ชาวไทยวนแถบวัดพระนั่งดิน จังหวัดพะเยา เรียก พระญาคำแดง ชาวไทยวน อำเภอเทิง จังหวัดเชียงราย เรียก เจ้าพ่อคำแดง ชาวไทยวน อำเภอแม่ใจ จังหวัดพะเยา เรียก เจ้าหม่อมคำแดง และ ขุนคำแดง ชาวไทลื้อ บ้านแพด อำเภอเชียงคำ จังหวัดพะเยา เรียก เจ้า (พ่อ) พญาคำแดง

ปรากฏเป็นฉบับลายลักษณ์ ตัวอย่างเช่น ตำนานโบราณนิทานปถมเหตุการตั้งเชียงใหม่, ตำนานเชียงใหม่ปางเดิม และ ตำนานสุวรรณคำแดง หรือ ตำนานเสาอินทขีล เนื้อหาหลักระบุว่าเจ้าหลวงคำแดง เป็นบุคคลในยุคก่อนสมัยประวัติศาสตร์มีฐานะเป็นปฐมกษัตริย์ผู้สร้างเมืองล้านนา ยังกล่าวถึงอดีตชาติที่เกิดเป็นพระยาหมูชื่ออุตรจุนทะ จากนั้นเกิดมาเป็นบุตรพระยาโจรณีชื่อ สุวัณณะคำแดงราชบุตร พระวิสสุกรรมได้เนรมิตรกายเป็นกวางทองให้สุวัณณะคำแดงไปตามจับ เป็นเหตุให้ได้พบนางอินเหลาที่ดอยอ่างสรง จากนั้นเหล่าเสนาอำมาตย์ไปพบสระบัวและสร้างเมืองล้านนาขึ้นในบริเวณที่ราบลุ่มแม่น้ำปิง เจ้าหลวงคำแดงเป็นกษัตริย์องค์แรกของเมืองล้านนา ต่อมาปลายชีวิตได้สละสมบัติไปอยู่ถ้ำเชียงดาวกับนางอินเหลา

ความเชื่อ
ชาวล้านนาเชื่อว่าเจ้าหลวงคำแดงมีฐานะเป็นอารักษ์เมืองของล้านนา มีความยิ่งใหญ่กว่าอารักษ์อื่น ๆ 

ปรากฏเป็นพิธีกรรมต่าง ๆ เช่น พิธีกรรมบวงสรวงเจ้าหลวงคำแดงประจำปีของชาวไทยวนที่จังหวัดเชียงใหม่และจังหวัดพะเยา พิธีกรรมเลี้ยงผีเจ้าหลวงคำแดงของชาวไทลื้อที่จังหวัดพะเยา จังหวัดน่านและจังหวัดเชียงราย พิธีกรรมเลี้ยงผีเมืองของชาวไทใหญ่ที่จังหวัดแม่ฮ่องสอน ฯลฯ โดยอำเภอเชียงดาว โดยเฉพาะดอยหลวงเชียงดาวเป็นพื้นที่ที่มีความสำคัญที่สุดในความเชื่อเรื่องเจ้าหลวงคำแดง พบว่ามีศาลเจ้าหลวงคำแดงในอำเภอเชียงดาวถึง 4 แห่ง มีการสักการะบูชาและจัดพิธีกรรมเลี้ยงผีในวันขึ้น 15 ค่ำ เดือน 9 ของทุกปี